મુંબઇ: વૈશ્વિક મોરચે રાજકીય અને નાણાકીય જોખમ જોતાં આગામી દિવસોમાં સોનાના ભાવ રૂ. ૩૦,૫૦૦થી ૩૩,૫૦૦ની વચ્ચે રહેવાની સંભાવના છે. એસોચેમે તાજેતરમાં કરેલા એક સર્વેક્ષણમાં વધુમાં જણાવ્યું છે કે ભારતીય શહેરોમાં ૨૪ કેરેટ શુદ્ધ સોનાના ભાવ રૂ. ૩૧ હજારથી ૩૧,૫૦૦ની વચ્ચે રહેવાની સંભાવના છે. તહેવારોમાં સોનાની માગ વધવા છતાં સોનાના ભાવ આ રેન્જમાં જળવાઇ રહેશે. એસોચેમે અહેવાલમાં વધુમાં જણાવ્યું છે કે વૈશ્વિક રાજકીય પરિસ્થિતિ તથા નાણાકીય જોખમો વચ્ચે પણ સોનાના ભાવ રૂ. ૩૩,૫૦૦થી વધુ વધે તેવી શક્યતા ખૂબ જ ઓછી છે.